**Dôvodová správa**

**B. Osobitná časť**

**K čl. I.**

**K bodu 1**

Odstránením povinnosti obvodných banských úradov zrušiť banské oprávnenie subjektu
a zakázať mu obdobnú činnosť na ďalšie tri roky v prípade, ak subjekt nevykonáva činnosť tri roky od vydania banského oprávnenia sa odstráni prekážka a podnikateľ môže vykonávať banskú činnosť a činnosť vykonávanú banským spôsobom plynule bez nutnosti podať opätovne žiadosť.

**K bodu 2**

Vyplýva z bodu 2 - odstránením povinnosti obvodných banských úradov zrušiť banské oprávnenie subjektu a zakázať mu obdobnú činnosť na ďalšie tri roky v prípade, ak subjekt nevykonáva činnosť tri roky od vydania banského oprávnenia sa odstráni prekážka a podnikateľ môže vykonávať banskú činnosť a činnosť vykonávanú banským spôsobom plynule bez nutnosti podať opätovne žiadosť.

**K bodu 3**

Vypustením ods. 6 v § 4b dôjde k prečíslovaniu odsekov. Ide len o legislatívnu úpravu vnútorného odkazu v § 4b ods. 7.

**K bodu 4**

Navrhuje sa možnosť podania prihlášky na skúšky o odbornej spôsobilosti aj samotným uchádzačom o kvalifikáciu a overovanie odbornej spôsobilosti pracovníkov pri banskej činnosti vykonávanej banským spôsobom. Navrhovanou právnou úpravou sa odbúrajú prekážky v podnikaní pre fyzické osoby - zamestnancov.

**K čl. II.**

Účinnosť zákona sa navrhuje od 1. januára 2020.